stanford-oval/wikipedia huggingface dataset:
אזור היין של בורגון
מוניטין והערכה

בבורגון נמצאים כמה מהיינות היקרים ביותר בעולם, כולל אלה של רומאנה קונטי, "דומן לרואה" (Domaine Leroy), "אנרי ז'איר" (Henri Jayer), "דומן לפלב" (Domaine Leflaive) ו"דומן ארמן רוסו" (Domaine Armand Rousseau).
האזור מפורסם ביינותיו מאות שנים רבות; בשנת 1522 כתב ארסמוס: "הו בורגון השמחה שכדאי לקרוא לה אם הגברים כיוון שהיא מספקת משדייה חלב טוב כל כך". שייקספיר מהדהד כינוי זה, שמתייחס בהמלך ליר ל"גפנים של צרפת וחלב של בורגון".
מבקרת היין הבריטית, ג'נסיס רובינסון, מדגישה: "המחיר הוא מדריך מאוד לא אמין" ו"למה שיין מוכר יש הרבה יותר קשר לפרסום מופרז ולהחלטות שיווקיות מאשר לאיכות הכלולה בבקבוק". בעוד שגראן קרו מחייב לעיתים קרובות מחירים גבוהים, ניתן למצוא יינות ברמת הכפר של היצרנים המובילים במחירים נמוכים יותר.
בשנת 2010 חווה אזור בורגון עלייה ניכרת בכיסוי האינטרנט בזכות מאמצים רשמיים כמו שידור מקוון של המכירה הפומבית המפורסמת של יין באוספיס דה בון (אנ'),וכן מאמציהם של חובבי יין עצמאיים, כמו האתר "Bourgogne Live". חלק מיינות בורגון מוערך יותר ויותר כיינות להשקעה.
חובבי יין בורגון מארגנים אירועים שחוגגים את מעלותיו מזה עשרות שנים. המפורסם שבהם הוא לה פולי דה מורסו (אנ').
אתר המורשת העולמית: קלימאט וטרואר בבורגון

אתר המורשת העולמית "קלימאט וטרואר בבורגון" שהוכרז על ידי אונסק"ו ב-2015 כולל שני אזורים:
1,247 שטחי גידול גפנים על שטח של 80,000 דונם, שכל אחד מהם מזוהה בשם (קלימאט), המשתרעים על רצועה באורך 60 קילומטרים מצפון לדרום (מדרומית לדיז'ון ועד מראנז') וברוחב של עד 6 קילומטרים, יחידות ייצור היין הקשורות אליהם, הקומונות הכפריות והעיירה בון. אלו מייצגים את הממד המסחרי של מערכת גידול הגפנים / יינות בורגון. העיירה בון הכלולה באתר התפתחה סביב ביצור רומי (קסטרום) והמבנה שלה עדיין מציג ארגון רדיאלי. העיירה הוקמה סביב שלושה מרכזים עיקריים, כיכר השוק, כיכר קרנו ורובע המכללות נוטרדאם. כנסיות ומנזרים לשעבר סימנו את המבנה העירוני של בון ואילו השכונות החיצוניות כוללות את האדריכלות הקשורה למקצועות היין המיוחדים (מרתפים, יקבים, בתי מסחר וכו').
הגרעין ההיסטורי של העיר דיז'ון, שמימש את הדחף הרגולטורי הפוליטי להקמת מערכת הקלימאט. החלקים הכלולים שומרים על כמה מבנים ומתחמים הקשורים לתפקיד שממלאת דיז'ון בקיום וקידום גידול וייצור יין, למשל ארמון הדוכסים, בניין הפרלמנט (ארמון הצדק), הארכיון העירוני והספרייה, כנסיית המנזר של סן-בנין, מנזר הנזירות הציסטרציאניות (Monastère des Bernardines), בתי המגורים הפרטיים הרבים ובתי המסחר ליין (maisons de négoce).
סך כל השטח הכלול באתר המורשת עולמית הוא 132.19 קילומטרים רבועים ואזור החיץ משתרע על שטח של 500.11 קילומטרים רבועים.
הערות שוליים

1 2 3 4 5 6 7  '"`UNIQ--templatestyles-00000016-QINU`"'Jancis Robinson, ed. (2006). "Burgundy". Oxford Companion to Wine (Third ed.). Oxford: Oxford University Press. pp. 112–116. ISBN 0-19-860990-6.
↑  Carole Meredith and John Bowers, The Origin of Chardonnay
↑  John Winthrop Haeger, North American Pinot Noir
↑  '"`UNIQ--templatestyles-0000002E-QINU`"'Jancis Robinson, ed. (2006). "Bourgogne". Oxford Companion to Wine (Third ed.). Oxford: Oxford University Press. pp. 100–101. ISBN 0-19-860990-6.
↑  Côte de Nuits and Hautes Côtes de Nuits, purple and gold
↑  Bourgogne wines: decoding the AOCs
↑  Burgundy Report: Burgundy in Context
↑  Bourgogne Live
| --- | --- |
בקרת זהויות :  NLI: 987007585927805171  LCCN: sh2010118608  VIAF: 132528105   WorldCat (עם VIAF): 132528105 
אזורי גידול היין בבורגון
סלע סולוטר-פויי במקונה
אמפורות יין שהתגלו בחפירות
לנזירים הציסטרציאנים הייתה חשיבות רבה בתרבות גידול היין בבורגון, תבליט מהכרם קלו דה ווז'ו
איכר חורש בכרם בשיטות עתיקות
תקופת הבציר באזור שאבלה
ענבי פינו נואר באזור קוט שאלונז
ענבי שרדונה לפני הבציר
בקבוק רומאנה קונטי מענבי פינו נואר
מרסו, יין לבן בדרגת פרמייר קרו
יקב המייצר את יין הנתזים קרמן דה בורגון
מבחר יינות של כורמים עצמאיים
שלט בכרם קלו דה ווזו המכריז על אתר המורשת העולמית
תאולוגיה נוצרית

התאולוגיה הנוצרית היא תאולוגיה או שיח, המתייחסת לישו וקורותיו כאל "דבר האל" (יוונית עתיקה: λόγος θέου \ logos theou, לטינית: "Verbum Dei") ומהווה ניסיון לברר את "טעם האמונה הנוצרית".
שימוש בתאולוגיה נוצרית
העוסקים בה מחולקים על פי פלגי האמונה הנוצרית. תאולוגים נוצרים משתמשים בניתוח רציונלי וטיעון לוגי על מנת להבין, להסביר, לבחון, לבקר, להגן או לקדם את הדוקטרינה הנוצרית.
התאולוגיה הנוצרית מאפשרת להבין את התפיסה הנוצרית יותר לעומק, לערוך השוואה בין הנצרות לדתות אחרות, להגן על הנצרות מפני ביקורת, לאפשר רפורמות, לסייע בהפצת הנצרות, לבחון את מקורות התרבות הנוצרית ולתת מענה לסוגיות ולצרכים עכשוויים. במילותיו של אנסלם מקנטרברי, תאולוגיה נוצרית היא Fides Quaerens Intellectum, כלומר, אמונה המחפשת הסבר לעצמה.
לתאולוגיה הנוצרית הייתה השפעה חשובה על תרבות המערב, בעיקר באירופה, בתקופה הפרה־מודרנית.
תחומים בתאולוגיה הנוצרית
יש המחלקים את העיסוק בתאולוגיה כדיסציפלינה אקדמית לארבעה תחומים עיקריים שונים:
תאולוגיה של כתבי הקודש הנוצריים (כלומר, הניסיון לנתח את הכתבים)
תאולוגיה שיטתית
ניתוח היסטורי
תאולוגיה פרקטית (הטיפול בבעיות יום יום)
חלוקות אחרות מתמקדות בהוגי דעות נוצריים ובפילוסופיה שלהם; או בזרמים שונים בנצרות.
דיסציפלינות בתאולוגיה הנוצרית

התאולוגים הנוצרים עשויים להיות מומחים בדיסציפלינה תאולוגית אחת או יותר, בין הדיסציפלינות החשובות ניתן למנות את:
הגנת הנצרות – מחקר התאולוגיה הנוצרית בהשוואה לתפיסות עולם אחרות על מנת להגן על האמונה הנוצרית ולקרוא תיגר על אמונות אחרות.
פרשנות ספרי הקודש – פרשנות של התנ"ך והברית החדשה עם דגש על הטבע ועל המגבלות של כלי הפרשנות העכשוויים.
מחקר ספרי הקודש – פרשנות של התנ"ך והברית החדשה, עם דגש על מחקר ביקורתי היסטורי.
תאולוגיה של ספרי הקודש – פרשנות התנ"ך וספרי הקודש עם דגש על הקשרים בין הטקסט והנושאים התאולוגיים הסיסטימטיים.
תאולוגיה קונסטרוקטיבית – שם נרדף לתאולוגיה שיטתית/סיסטמטית (גם זרם פוסט־מודרני של תאולוגיה סיסטמטית), דיסציפלינה זו מיישמת למשל תאוריות פמיניסטיות, דקונסטרוקציה, הרמנויטיקה וזאת בקשר עם הנושאים התאולוגים.
תאולוגיה דוגמטית – חקר התאולוגיה כפי שהתפתחה בכנסיות ובזרמים כנסייתיים שונים.
מדרש – פרשנות של ספרי הקודש עם דגש על פרשנות לצרכים אקלזיאסטיים.
תאולוגיה היסטורית – חקר התאולוגיה הנוצרית כפי שהתפתחה ומתפתחת בהיסטוריה.
תאולוגיה מוסרית – חוקרת את האספקלריות המוסרית והאתית של החיים על פי האמונה הדתית.
תאולוגיה טבעית – חקר האספקטים השונים של התאולוגיה אשר ניתן לחוקרם ללא סיוע דברי ההתגלות, הטקסט או התרבות.
פטרולוגיה – חקר החיבורים של אבות הכנסייה (או אבות הנצרות), ובכלל זאת התפתחות של הרעיונות והפולחן הנוצרי בתקופת האבות הראשונים.
תאולוגיה פילוסופית – ניתוח פילוסופי של נושאים תאולוגים.
תאולוגיה פרגמטית או פרקטית – חקר התאולוגיה כפי שזו מתקשרת עם חיי היום יום ושירות האל, לרבות שירותו של אדם ככומר או כנזיר.
הנושאים העיקריים העולים שוב ושוב בתאולוגיה הנוצרית הם: התנ"ך, הברית החדשה, חקר אחרית הימים, ישולוגיה, הבריאה, חקר כנסי, רוח הקודש, אנתרופולוגיה ועוד.
ראו גם

כריסטולוגיה
לקריאה נוספת

קרל בארת, יסודות הדוגמטיקה הנוצרית, 1932
הערות שוליים

↑  יצא לאור בעברית בהוצאת רסלינג, 2004, תרגם מגרמנית: רן כהן
| תאולוגיה נוצרית |
| --- | --- | --- |
| האלוהות | השילוש הקדוש • האל האב • ישו • רוח הקודש • קרדו • ומן הבן • אריאניות • הסבליאניות • המקדוניות | תומאס מאקווינס, מחשובי התאולוגים הנוצריים, ציור של קרלו קריוולי |
| כריסטולוגיה | לוגוס • אינקרנציה • דיופיזיטיות • מונופיזיטיזם/מיאפיזיטיות • דונאטיזם • מונותליטיזם • נסטוריאניזם • לידת הבתולין • עליית ישו • הביאה השנייה | תומאס מאקווינס, מחשובי התאולוגים הנוצריים, ציור של קרלו קריוולי |
| האדם והאל | החטא הקדמון • כפרה • פלגיאניזם • חטא • שבעת החטאים • חסד • גאולה • פרדסטינציה • יוסטיפיקציה • קדוש (קדוש מגן) • הסקרמנטים • טרנסובסטנציאציה | תומאס מאקווינס, מחשובי התאולוגים הנוצריים, ציור של קרלו קריוולי |
| תאולוגים חשובים | טרטוליאנוס • אוריגנס • פוליקרפוס • אתנסיוס • בסיליוס הגדול • גרגוריוס מנזיאנזוס • הירונימוס • אמברוזיוס • אוגוסטינוס • יוחנן כריסוסטומוס • קירילוס האלכסנדרוני • ברנאר מקלרבו • תומאס אקווינס • אנסלם • לותר • צווינגלי • קלווין • וסלי | תומאס מאקווינס, מחשובי התאולוגים הנוצריים, ציור של קרלו קריוולי |
פורטל נצרות • מושגים בנצרות
| --- | --- |
בקרת זהויות :  NLI: 987007534163605171  BnF: cb177221684 (data)  LNB: 000049097  NKC: ph115064
2011 במוזיקה

| 0 | 1 | 2 | 3 |
| --- | --- | --- | --- |
|  |  | 2011  במוזיקה |  |
< · 2009 · 2010 — 2011 — 2012 · 2013 · >
כל ערכי השנים במוזיקה במאה ה-20 · כל ערכי השנים במוזיקה במאה ה-21 · פורטל המוזיקה
בערך זה מצוינים אירועים שהתרחשו במהלך שנת 2011 ונוגעים לעולם המוזיקה.
אירועים בולטים: בעולם

סולן להקת אדמה, מארק צ'אבז, עוזב את הלהקה בפעם השנייה
הלהקה אל.סי.די סאונדסיסטם מקיימת הופעת פרידה במדיסון סקוור גארדן, ניו יורק
הלהקה סיסטם אוף אה דאון מקיימת סיבוב הופעות ראשון זה 5 שנים
הראפרים ג'יי זי וקניה וסט מוציאים את אלבומם המשותף Watch the Throne
מתופף הלהקה מיי כמיקל רומנס, מייק פדיקון, מועף מהלהקה באשמת גנבה
הלהקה קורן מוציאים את אלבומם העשירי The Path of Totality
פסטיבל הג'אז Bodø Jazz Open המתקיים בנורווגיה מתקיים לראשונה
אירועים בולטים: ישראל

נפתח מועדון הזאפה בירושלים כהתרחבות של מועדוני הזאפה. במועדון מופיעים אמנים מהארץ ומחו"ל
הזכיינית קשת רוכשת 44% ממניות הערוץ ערוץ 24 ובכך מחזיקה ב-90% ממניות הערוץ
תוכנית המציאות אייל גולן קורא לך עולה לראשונה בערוץ ערוץ 24
אריאל זילבר זוכה בתביעתו כנגד הדג נחש על הפרת זכויות יוצרים בגלל הדמיון בין שירם "מה נעשה?" לשירו "ואיך שלא"
הלייבל העצמאי סינגולד מוקם על ידי יקיר חג'ג' וראובן אטיאס
אירועים בולטים: ישראל > הופעות של אמנים בינלאומיים שהתקיימו בארץ באותה שנה

|  | להקה\ אמן | מיקום | כמות קהל | מסגרת |
| --- | --- | --- | --- | --- |
| 1 | פול סיימון | אצטדיון רמת גן, רמת גן | 24,000 | הופעה |
| 2 | בוב דילן | אצטדיון רמת גן, רמת גן | 20,000 | הופעה |
| 3 | מובי | גני התערוכה, תל אביב |  | פסטיבל פיק. ניק |
| 4 | קאקי קינג | גני התערוכה, תל אביב |  | פסטיבל פיק. ניק |
| 5 | ג'יינז אדיקשן | גני התערוכה, תל אביב |  | פסטיבל פיק. ניק |
| 6 | בלונד רדהד | גני התערוכה, תל אביב |  | פסטיבל פיק. ניק |
| 7 | מגאדת' | ביתן 1, גני התערוכה, תל אביב | 6,000 | הופעה |
| 8 | ג'סטין ביבר | פארק הירקון, תל אביב | 23,000 | הופעה |
להקות שהוקמו

ישראל גיא ויהל
ישראל החצר האחורית
ישראל דה אנג'לסי - TheAngelcy
ישראל טאטרן - Tatran
ישראל אקו וטיטו - ECHO & TITO
ארצות הברית פנטטוניקס - Pentatonix
ארצות הברית וויילד בל - Wild Belle
ארצות הברית MS MR
ארצות הברית דה נייברהוד - The Neighbourhood
ארצות הברית סופרהבי - SuperHeavy
בריטניה ליטל מיקס - Little Mix
אנגליה פאט ווייט פמילי - Fat White Family
סקוטלנד צ'ברצ'ס - Chvrches
דנמרק לוקאס גרהאם - Lukas Graham
רוסיה פוסי ריוט - Pussy Riot
אוסטרליה חמש דקות של קיץ - 5 Seconds of Summer
אוסטרליה נייף פארטי - Knife Party
יפן מיי פירסט סטורי - My First Story
להקות שהתפרקו

ישראל שייגעצ
ישראל כלא 6
ישראל 21
ארצות הברית אר.אי.אם. - R.E.M.
ארצות הברית דה אקדמי איז...- The Academy Is...
ארצות הברית דה בלק קרואוז - The Black Crowes
ארצות הברית דה גיטר טווינז - The Gutter Twins
ארצות הברית אל. סי. די. סאונדסיסטם - LCD Soundsystem (חזרו ב-2015)
ארצות הברית סוניק יות' - Sonic Youth
ארצות הברית הווייט סטרייפס - The White Stripes
אנגליה פיית'לס - Faithless (חזרו ב-2015)
אנגליה רוקסי מיוזיק - Roxy Music
אנגליה שוגה בייבס - Sugababes
אוסטרליה סילברצ'ייר - Silverchair
רוסיה ט.א.ט.ו. - t.A.T.u.
נפטרו

ישראל דינה גולן, זמרת (נולדה ב-1946)
ישראל יובל זמיר, שחקן וזמר אופרה (נולד ב-1963)
ישראל אבנר טריינין, משורר (נולד ב-1928)
ישראל מרק קופיטמן, מלחין (נולד ב-1929)
ישראל גיורא לשם, משורר (נולד ב-1940)
ישראל {{}} סאלם ג'ובראן, משורר (נולד ב-1941)
מצעדי להיטים: בעולם > עשרת האלבומים הנמכרים ביותר

21 - אדל - 14.3 מיליון עותקים
Born This Way - ליידי גאגא - 5.4 מיליון עותקים
Christmas - מייקל בובלה - 5.2 מיליון עותקים
Doo-Wops & Hooligans - ברונו מארס - 4.0 מיליון עותקים
Loud - ריהאנה - 3.4 מיליון עותקים
Mylo Xyloto - קולדפליי - 3.3 מיליון עותקים
19 - אדל - 2.8 מיליון עותקים
Sigh No More - ממפורד אנד סאנז - 2.2 מיליון עותקים# Teenage Dream - קייטי פרי - 2.1 מיליון עותקים
4 - ביונסה - 2.1 מיליון עותקים
מצעדי להיטים: בעולם > להיטי השנה במצעד הבילבורד

Rolling In The Deep - אדל
Party Rock Anthem - אל.אמ.אף. איי.או
Firework - קייטי פרי
E.T. - קייטי פרי וקניה ווסט
Give Me Everything - פיטבול
Grenade - ברונו מארס
Fuck You - סי לו גרין
Super Bass - ניקי מינאז'
Moves Like Jagger - מארון 5 וכריסטינה אגילרה
Just Can't Get Enough - בלק אייד פיז
מצעדי להיטים: בארץ > המצעד העברי השנתי של רשת ג' וואלה!

"כאב של לוחמים" - עידן עמדי (עידן עמדי)
"כל מה שיש לי" - נתן גושן (נתן גושן)
"אם את הולכת" - אברהם טל (אברהם טל/אברהם טל ובוריס מוזיצ'וק)
"ללכת'" - לירן דנינו (לירן דנינו ומאיר גולדברג/לירן דנינו)
"אמא יקרה" - דודו אהרון (דודו אהרון)
"מילים פשוטות" - דודו אהרון (דודו אהרון)
"נולדת בשבילי" - אייל גולן (דורון אלימלך ואליאב מועלם)
"עדיין ריק" - לירן דנינו (נתן גושן)
"מלך" - מירי מסיקה (מירב סימן טוב)
"תמונה שבורה" - אייל גולן (אסתר שמיר/מוני ארנון)
"רק מתגעגע" - אייל גולן (אביעד פניו)
"שיר תקווה" - שירי מימון ושמעון בוסקילה (מיכאל וקנין/שמעון בוסקילה)
"איפה את" - נתן גושן (נתן גושן)
"קחי אותי אלייך" - משה פרץ (משה פרץ)
"עננים" - ישי לוי (רביב בן מנחם)
"ואני שר" - שלומי שבת (זיו רובינשטיין)
"רץ אל האור" - עידן עמדי (עידן עמדי)
"בואי נברח" - אייל גולן (אייל גולן/פלוריאן מומייסי)
"מחכה" - עידן חביב (עידן חביב)
"הופה" - עומר אדם (דורון מדלי/גיאורגוס אלקוס)
"לא יפרידו בינינו" - דודו אהרון (דודו אהרון)
"זמן של מספרים" - ברי סחרוף (ברי סחרוף ועמיר לב/ברי סחרוף)
"ארוץ עד אלייך" - משה פרץ (משה פרץ)
"אין כמוך" - משה פרץ (משה פרץ וגיל זכאי)
"אהבה ללא גבולות" - דודו אהרון (דודו אהרון/דודו אהרון ומשה פרץ)
"העין" - ברי סחרוף (ברי סחרוף ודן תורן/ברי סחרוף ובן הנדלר)
"קוצים" - עידן רייכל ואביב גפן (אביב גפן)
"מתי לחזור" - אתניקס (זאב נחמה)
"רציתי להגיד לך" - אייל גולן (רותם כהן)
"מאחלת לך" - שרית חדד (הנרי)
"קצר פה כל כך האביב" - יהודה פוליקר (דויד גרוסמן/יהודה פוליקר)
"כלום זה לא סתם" - ברי סחרוף (עמיר לב וברי סחרוף/ברי סחרוף)
"השמלה ממדריד" - מוניקה סקס (יהלי סובול)
"ס'תכל לי בעיניים" - מוש בן ארי (מוש בן ארי)
"תשליך" - עידן עמדי (עידן עמדי)
"צליל מכוון" - אריק איינשטיין (יצחק קלפטר)
"אבן ספיר" - אהוד בנאי (אהוד בנאי)
"הדרך שלך" - עידן עמדי ודיאנה גולבי (עידן עמדי)
"לא מספיק" - הדג נחש (הדג נחש)
"קורא לך" - דור דניאל (דור דניאל)
מצעדי להיטים: בארץ > המצעד העברי השנתי של גלגלצ ו-MAKO

"כאב של לוחמים" - עידן עמדי (עידן עמדי)
"כשאחר" - אייל גולן (נועם חורב/רותם כהן)
"כל מה שיש לי" - נתן גושן (נתן גושן)
"ללכת'" - לירן דנינו (לירן דנינו ומאיר גולדברג/לירן דנינו)
"אמא, אבא וכל השאר" - הפרויקט של עידן רייכל מארח את עידן חביב (ראובן פוליטי/עידן רייכל)
"עדיין ריק" - לירן דנינו (נתן גושן)
"אם את הולכת" - אברהם טל (אברהם טל/אברהם טל ובוריס מוזיצ'וק)
"איפה את" - נתן גושן (נתן גושן)
"מחכה" - עידן חביב (עידן חביב)
"בניתי עלייך" - עומר אדם (דורון מדלי/תסוס פנגיס)
"בחור רגיש" - דודו אהרון (דודו אהרון)
"יום אחד תבקשי" - שיר לוי (שחף וולמן/שי רביזדה)
"מלך" - מירי מסיקה (מירב סימן טוב)
"לא יפרידו בינינו" - דודו אהרון (דודו אהרון)
"קחי אותי אלייך" - משה פרץ (משה פרץ)
"אין כמוך" - משה פרץ (משה פרץ וגיל זכאי)
"בואי נברח" - אייל גולן (אייל גולן/פלוריאן מומייסי)
"שלחי אותו" - רוני דלומי (בנימין פרנק/רונית שחר)
"מאושרת" - עומר אדם (יוסי בן דוד וגילי זיגמן)
"קוצים" - עידן רייכל ואביב גפן (אביב גפן)
"עננים" - ישי לוי (רביב בן מנחם)
"שיר תקווה" - שירי מימון ושמעון בוסקילה (מיכאל וקנין/שמעון בוסקילה)
"זמן של מספרים" - ברי סחרוף (ברי סחרוף ועמיר לב/ברי סחרוף)
"רץ אל האור" - עידן עמדי (עידן עמדי)
"קורא לך" - דור דניאל (דור דניאל)
"Cut it out" - דניאלה ובן ספקטור (דניאלה ספקטור)
"השמלה ממדריד" - מוניקה סקס (יהלי סובול)
"ס'תכל לי בעיניים" - מוש בן ארי (מוש בן ארי)
"כלום זה לא סתם" - ברי סחרוף (עמיר לב וברי סחרוף/ברי סחרוף)
"העין" - ברי סחרוף (ברי סחרוף ודן תורן/ברי סחרוף ובן הנדלר)
"יותר מדי שנים" - רגב הוד (אלון צדוק/עממי)
"אבן ספיר" - אהוד בנאי (אהוד בנאי)
"מאחלת לך" - שרית חדד (הנרי)
"במכונית" - אתניקס (זאב נחמה)
"גלים" - אמיר דדון (אמיר דדון ומייקל אמיר/אמיר דדון)
"My game" - גלעד כהנא ונינט טייב (גלעד כהנא)
"מלנכולי" - ישי לוי (מיכה שטרית/ארקדי דוכין)
"כך או כך" - רוני דלומי (נתן גושן/איטל שור, לואיס רולדן ודרקו רוסה)
"ימים של קיץ" - עילי בוטנר וכפיר בן ליש (עילי בוטנר)
"לא הצלחתי להתאהב בך בשישית" - אריק ברמן (אריק ברמן)
מצעדי להיטים: בארץ > המצעד הבינלאומי השנתי של גלגלצ

"Someone like You" - אדל
"Rolling in the Deep" - אדל
"Paradise" - קולדפליי
"Moves Like Jagger" - מארון 5 יחד עם כריסטינה אגילרה
"Set Fire to the Rain" - אדל
"Grenade" - ברונו מארס
"We Found Love" - ריהאנה יחד עם קלווין האריס
"Party Rock Anthem" - ‏LMFAO
"On the Floor" - ג'ניפר לופז יחד עם פיטבול
"Marry You" - ברונו מארס
"Born This Way" - ליידי גאגא
"Turning Tables" - אדל
"Stereo Hearts" - ג'ים קלאס הירוז יחד עם אדם לוין
"S&M" - ריהאנה
"Coming Home" - דידי דירטי מאני יחד עם סקיילר גריי
"The Lazy Song" - ברונו מארס
"Glad You Came" - ‏The Wanted
"Yoü and I" - ליידי גאגא
"Stay" - הרטס
"Give Me Everything" - פיטבול יחד עם ני-יו
"Danza Kuduro" - דון אומר יחד עם לוקנזו
"Price Tag" - ג'סי ג'יי יחד עם בי.או.בי
"'Till the World Ends" - בריטני ספירס
"The Adventures of Raindance Maggie" - רד הוט צ'ילי פפרז
"Every Teardrop Is a Waterfall" - קולדפליי
"Firework" - קייטי פרי
"Just a Dream" - נלי
"Sexy and I Know It"‏ - LMFAO
"California King Bed" - ריהאנה
"Run the World (Girls)" - ‏ ביונסה
"Loca People" - סאק נואל
"What's My Name" - ריהאנה יחד עם דרייק
"Never Gonna Leave This Bed" - מארון 5
"Body and Soul" - איימי ויינהאוס יחד עם טוני בנט
"The Edge of Glory" - ליידי גאגא
"Best Thing I Never Had" - ביונסה
"Shake It Out" - ‏ פלורנס אנד דה משין
"I Need a Dollar" - אלו בלאק
"E.T." - קייטי פרי יחד עם קניה ווסט
"The A Team" - אד שירן
פרסים מוזיקליים

טקס גראמי ה-53
| 0 | 1 | 2 |
| --- | --- | --- |
|  פריצת השנה: אספרנסה ספולדינג |  שיר השנה: Need You Now - ליידי אנטבלום |  אלבום השנה: The Suburbs‎ - ארקייד פייר |
האירוויזיון ה-56
| 0 | 1 | 2 | 3 | 4 |
| --- | --- | --- | --- | --- |
|  מקום 1: אל וניקי - Running Scared אזרבייג'ן |  מקום 2: רפאל גואלאצי - Madness of love איטליה |  מקום 3: אריק סעדה - Popular שוודיה |  מקום 4: מיקה ניוטון - Angel אוקראינה |  מקום 5: חבר בלונדון - New Tomorrow דנמרק |
טקס פרסי ה-MTV (אירופה)
| 0 | 1 | 2 | 3 | 4 |
| --- | --- | --- | --- | --- |
|  שיר השנה: Born This Way - ליידי גאגא |  זמר השנה: ג'סטין ביבר |  זמרת השנה: ליידי גאגא |  תגלית השנה: ברונו מארס |  וידאוקליפ השנה: Born This Way - ליידי גאגא |
המצעד הבינלאומי השנתי של גלגלצ
| 0 | 1 | 2 | 3 |
| --- | --- | --- | --- |
|  שיר השנה: "Someone like You" - אדל |  זמר השנה: ברונו מארס |  זמרת השנה: אדל |  להקת השנה: קולדפליי |
המצעד העברי השנתי של רשת ג' ווואלה!
| 0 | 1 | 2 | 3 |
| --- | --- | --- | --- |
|  זמר השנה: אייל גולן |  זמרת השנה: מירי מסיקה |  הרכב השנה: שירי מימון ושמעון בוסקילה |  תגלית השנה: עידן עמדי |
פרסים מוזיקליים > המצעד העברי השנתי של גלגלצ ו-MAKO

| 0 | 1 | 2 | 3 |
| --- | --- | --- | --- |
|  זמר השנה: אייל גולן |  זמרת השנה: רוני דלומי |  הרכב השנה: שירי מימון ושמעון בוסקילה |  תגלית השנה: נתן גושן |
ז'אנרים שונים > אופרה

פרמיירות מרכזיות
פיטר מקסוול דייוויס - Kommilitonen!
לורנצו פררו - Risorgimento!
דיימון אלברן - Dr Dee
ז'אנרים שונים > ג'אז

אלבומים מרכזיים שיצאו
צ'ארלי היידן והאנק ג'ונס - Come Sunday
ג'ון סקופילד - A Moment's Peace
פט מתיני - What's It All About
רנאוד גארסיה פונז - Méditerranées
ז'אנרים שונים > מוזיקה קלאסית

אלבומים\ יציאות שיצאו
אנדראה בוצ'לי - Concerto: One Night in Central Park
ג'קי אוואנצ'ו - Dream With Me
אנג'לה גאורגיו - Homage to Maria Callas
התזמורת הסימפונית של אורגון - Music for a Time of War
אנדרה ריו והסימפוניה של ג'והן שטראוס - Moonlight Serenade
בטלוויזיה ובקולנוע > תוכניות מציאות בנושא מוזיקה

ישראל כוכב נולד - זוכה: חגית יאסו
ארצות הברית אמריקן איידול - זוכה: סקוטי מק'קרירי
ארצות הברית אקס פקטור - זוכה: מלאני אמרו
ארצות הברית The Voice - זוכה: חבייר קולון
בריטניה אקס פקטור - זוכה: ליטל מיקס
בטלוויזיה ובקולנוע > סרטים מוזיקליים

ישראל אני והזילברים (דוקו)
ארצות הברית אלווין והצ'יפמאנקס 3
ארצות הברית סיפור סינדרלה: היה היה שיר
ארצות הברית קאנטרי סטרונג
ארצות הברית תזיזו ת'רגליים 2
ארצות הברית לימונד מאות'
ארצות הברית ריו
ארצות הברית החבובות (סרט, 2011)
ארצות הברית פו הדב (סרט, 2011)
צרפת מפלצת בפריז
ראו גם

העשור השני של המאה ה-21 במוזיקה הפופולרית
הערות שוליים

↑  אור ברנע,'"`UNIQ--nowiki-00000000-QINU`"'פסק בוררות: הדג נחש העתיקה לחן של זילבר, באתר ynet, 15 במרץ 2011
| מוזיקה לפי שנים |
| --- | --- | --- |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
מחצית חיים

ערך זה עוסק בקצב התפרקות רדיואקטיבית של איזוטופים. אם התכוונתם לאורך החיים של חומרים בתוך הגוף, ראו .
סימולציה של אטומים זהים העוברים דעיכה רדיואקטיבית, החל מ-400 אטומים (מימין) או 4 אטומים (משמאל). המספר בראש האיור מציין כמה תקופות של מחצית חיים חלפו. חל חוק המספרים הגדולים: עם מספר גדול יותר של אטומים, הדעיכה הכללית אקראית פחות.
זמן מחצית החיים של איזוטופ רדיואקטיבי הוא הזמן הדרוש למחצית מהאטומים של איזוטופ זה כדי לדעוך ולהפוך לאטומים של איזוטופ אחר. זמן מחצית החיים משקף את מידת היציבות של האיזוטופ. זהו נתון מרכזי בתחום הפיזיקה הגרעינית. דעיכה מעריכית היא אירוע סטטיסטי בעל התפלגות מעריכית: היא אינה מאפשרת לנבא מתי אטום מסוים יתפרק, אלא מה שיעור האטומים שיתפרקו בפרק זמן נתון. זמן מחצית החיים נע בין חלקיקי שנייה במקרה של איזוטופים רדיואקטיביים מאוד לא יציבים ועד מיליארדי שנים לאיזוטופים יציבים במיוחד.
אף שהמושג "זמן מחצית חיים" הוא המקובל בעולם המדע, אין הוא מדויק מילולית, שהרי אין מדובר במחצית אורך חיי החומר (זמן זה הוא אינסופי, שכן ההתפרקות היא תהליך אקספוננציאלי), אלא בזמן שבמהלכו יתפרקו מחצית מהאטומים במערכת, כלומר "זמן חיי המחצית". השימוש במושג "זמן מחצית חיים" התרחב גם לתחומים שמחוץ לרדיואקטיביות: בתהליכים כימיים מסוימים, קצב התהליך מושפע מריכוז החומרים המשתתפים בתהליך, וכך גם בהתפרקות של תרכובת. בהתאם לכך ניתן לדבר על זמן מחצית החיים של חומר ההדברה די-די-טי, שהוא הזמן שבו חצי מהחומר שרוסס בשדה מסוים מתפרק לחומרים אחרים.
"זמן מחצית חיים" שונה מ"אורך חיים ממוצע" (Mean lifetime). אורך חיים הוא ממוצע הזמן הנדרש לדעיכת כל החלקיקים הנתונים, לעומת דעיכת חצי מהם, אליה מתייחס זמן מחצית החיים. השימוש בנתון אורך החיים הממוצע נפוץ יותר בתחום פיזיקת החלקיקים, בין היתר מכיוון שמשך החיים של חלקיקים תת-אטומיים בלתי-יציבים לרוב קצר בהרבה מזה של אטומים בלתי-יציבים. זאת ועוד, פיזיקת החלקיקים מרבה לעסוק במערכות המכילות מספר קטן של חלקיקים תת-אטומיים – לעיתים, רק אחד – כך שאין טעם או אפשרות של ממש לדון בזמן הנדרש לדעיכת חצי מהחלקיקים.
דוגמה

איזוטופ שזמן מחצית החיים שלו הוא יום, כמותו לאחר יום תפחת לחצי מהכמות ההתחלתית. על מנת למצוא כמה אטומים יישארו לאחר 4 ימים, החישוב הוא כדלקמן: לאחר יום תישאר 1⁄2 מהכמות ההתחלתית, לאחר יומיים יישאר 1⁄4, לאחר שלושה ימים 1⁄8 ולאחר ארבעה ימים 1⁄16.
הגדרות

תהליך התפרקות רדיואקטיבית ניתן לתיאור על ידי אחת משלוש נוסחאות שקולות:
כאן:
\ N_{0} הכמות ההתחלתית של האיזוטופ (שניתנת למדידה בגרמים, מולים או מספר חלקיקים).
\ N_{t} כמות החומר שנותרה כעבור זמן  \ t.
\ t_{1/2} הוא זמן מחצית החיים.
\ \tau  הוא הזמן שלוקח לכמות האיזוטופ לקטון בשיעור של e.
\ \lambda  מכונה "קבוע הדעיכה", ומאפיין את קצב ההתפרקות.
הפרמטרים  \ t_{1/2},  \ \tau  ו- \ \lambda  מקיימים את השוויונות:
כאשר  \ \ln(2) הוא הלוגריתם הטבעי של 2 (וערכו בקרוב 0.693).
זמן מחצית החיים של יסודות הטבלה המחזורית

בטבלה מוצג זמן מחצית החיים של האיזוטופ היציב ביותר של היסוד.